Peter Sutcliffe

Peter William Sutcliffe (født 2. juni 1946 i Bingley i Yorkshire, død 13. november 2020 i Durham) var en britisk seriemorder som fikk tilnavnet «The Yorkshire Ripper». Sutcliffe ble i 1981 dømt for drap på 13 kvinner og misbruk av flere andre.

Etter at han ble dømt, begynte Sutcliffe å bruke morens pikenavn Coonan og kalte seg Peter William Coonan.

High Court of Justice avslo i 2010 en appell fra Sutcliffe, og slo fast at livstidsdommen innebar at han skulle sone resten av livet og aldri løslates.

Han begynte soningen av dommen i HM Prison Parkhurst på Isle of Wight i 1981. I 1984 fikk han diagnosen paranoid schizofreni og ble overført til sikringsanstalten Broadmoor Hospital i Berkshire. I 2016 ble han overført til HM Prison Frankland i grevskapet Durham etter at han ikke lenger ble ansett å være mentalt syk.

Sutcliffe ble fysisk angrepet av medfanger flere ganger under soningen. Han ble ved ett tilfelle angrepet med en penn, noe som førte til at han mistet synet på et øye og fikk skader på det andre.

Dødsfall 
Sutcliffe døde av covid-19 på universitetssykehuset i Durham 13. november 2020. På sykehuset nektet han å motta behandling for viruset. Han hadde også andre underliggende sykdommer. Han var overvektig, hadde hjerteproblemer og diabetes. To uker tidligere ble han behandlet på sykehuset for et mulig hjerteinfarkt og ble diagnostisert med sykdommen etter han ble returnert til fengselet.

Referanser

Eksterne lenker 
 Hele historien om seriemorderen Yorkshire Ripper Peter Sutcliffe – Artikkel om Peter Sutcliffe i Vi Menn

Seriemordere
Briter dømt for forbrytelser
Personer fra Bradford
Dødsfall relatert til covid-19 i Storbritannia
Personer dømt for drap